b'\n_START_ARTICLE_\nVarad-Sin\n_START_PARAGRAPH_\nVarad-Sin (klinopisno Ir-en.zu) je bil elamski vladar mezopotamske mestne dr\xc5\xbeave Larse, Sumerije in Akada, ki je vladal od 1834 do 1823 pr. n. \xc5\xa1t. (dolga kronologija)._NEWLINE_Vse ka\xc5\xbee, da je bil njegov o\xc4\x8de Kudur-Mabuk hkrati tudi njegov sovladar ali vsaj siva eminenca njegovega dvora. Sestra En-ane-du je bila sve\xc4\x8denica boga meseca v Uru. Nasledil ga je brat Rim-Sin I.._NEWLINE_Letopisi njegovega dvanajstletnega vladanja so se v celoti ohranili. V drugem letu vladanja je poru\xc5\xa1il obzidje Kazaluja in porazil vojsko Mutibala, ki je okupirala Larso.'